Ved utgangen av september 2004 ventet 1 640 pasienter på psykiatrisk behandlingsplass i Helse Vest. Av disse var 580 i Helse Bergen og 148 i Helse Fonna. Samtidig vet vi at personer som er tilbakeført og får et tilbud i kommunene, i perioder også vil trenge døgnbehandling ved psykiatrisk behandlingsinstitusjon. Det er slikt som skjer. Mener helseministeren, når det er så lange ventelister - i Helse Vest 1 640 pasienter - at det i det hele tatt er forsvarlig å legge ned døgnbehandlingsplasser nå?